अब स्पॉट फिक्सिंग ने लोकल लेवल के मैच भी निगले, आयोजक निराश
भास्कर संवाददाता| भुच्चो मंडी
स्पॉटफिक्सिंग के मामले अंतरराष्ट्रीय क्रिकेट मैचों में तो सामने आते ही रहते हैं पर उस समय हैरानी की हद हो गई जब भुच्चो मंडी में यंग स्पोटर्स क्लब की और से करवाए जा रहे यादगारी क्रिकेट टूर्नामेंट को भी मैच स्पॉट फिक्सिंग ने अपनी गिरफ्त में ले लिया।
14 वें यादगारी क्रिकेट टूर्नामेंट के फाइनल मैच में मौड़ मंडी शाह सतनाम जी क्रिकेट एकेडमी सिरसा की टीमों ने प्रवेश किया। मैच फिक्सिंग का मामला सामने आने के बाद प्रबंधकों ने मैच कैंसल कर शाह सतनाम जी क्रिकेट एकेडमी सिरसा को विजेता घोषित कर 51 हजार रुपये का पहला इनाम दे दिया। क्लब के महासचिव मनीष महेश्वरी ने बताया कि उन्हें पता चला था कि इससे पहले हुए मौड़ मंडी बुढलाडा की टीमों के बीच हुए क्वाटर फाइनल मैच में स्पॉट फिक्सिंग की गई थी। जिसके चलते कमेटी की ओर से लिए गये फैसले के अनुसार मौड़ मंडी की टीम को फाइनल मैच से स्क्रैच कर दिया गया और सिरसा की टीम को विजेता घोषित कर पहला इनाम दे दिया गया जबकि दूसरे इनाम की 25 हजार रुपये की राशि भुच्चो मंडी की सामजिक एवं धार्मिक संस्थाओं को दान कर दी गई। जिसमें से आंखें दान करवाने वाली संस्था को 2 हजार रुपए, गोशाला को 5 हजार रुपए, धर्मशाला को 3 हजार रुपए, पंचायती मंदिर को 5 हजार रुपये, गुरुद्वारा सिंह सभा को 3500 रुपए, गुरुद्वारा बाबा नामदेव को 3500 रुपए और शांति हाल को 3 हजार रुपए भेंट किए।
क्लब के चेयरमैन हरभजन सिंह सिद्धू, वाइस प्रधान जतिंदर कुमार महासचिव मनीष महेश्वरी ने इस स्पॉट फिक्सिंग की घटना पर गहरी चिंता प्रकट की। उन्होंने कहा की खिलाड़ियों ने ऐसा घिनौना काम कर क्रिकेट प्रेमियों के दिलों को ठेस पहुंचाई है। उन्होंने अन्य टूर्नामेंट आयोजित करने वाले प्रबंधकों को अपील की कि स्पॉट फिक्सिंग करने वाली टीमों खिलाडिय़ों को किसी भी टूर्नामेंट में प्रवेश दिया जाए।
भुच्चो मंडी में टूर्नामेंट में विजेता घोषित सिरसा की टीम को इनाम दे कर सम्मानित करते यंग स्पोट्र्स क्लब के अोहदेदार।
bho_Deva awa_Deva hin_Deva hin_Deva hin_Deva awa_Deva